**ОСЛОБАЂАЊЕ ОД**

**ПОРЕЗА НА ДОДАТУ ВРЕДНОСТ**

**ПРОЈЕКАТА ФИНАНСИРАНИХ ИЗ**

**ИНСТРУМЕНТА ЗА ПРЕТПРИСТУПНУ ПОМОЋ (ИПА)**

МАРТ 2024

**ПРАВНИ ОСНОВ ЗА ОСЛОБАЂАЊЕ ОД ПОРЕЗА НА ДОДАТУ ВРЕДНОСТ**

Процедура за поступак ослобађања од пореза на додату вредност (ПДВ) пројеката финансираних од стране Европске уније кроз Инструмент за претприступну помоћ – ИПА је формирана у однoсу на:

1. Закон о порезу на додату вредност ("Службени гласник Републике Србије” бр. 84/2004, 86/2004, 61/2005, 61/2007, 93/2012,108/2013 , 68/2014 ,142/2014, 83/2015, 5/2016, 108/2016, 7/2017, 113/2017, 13/2018, 30/2018, 72/2019, 8/2020, 153/2020 и 138/2022);
2. Правилник о порезу на додату вредност („Службени гласник Републике Србије“ бр. 37/21, 64/21) који је ступио на снагу 01. јула 2021. уместо Правилника о начину и поступку остваривања пореских ослобађања код ПДВ са правом на одбитак претходног пореза (Објављено у "Службеном гласнику Републике Србије" бр. 120/2012, 40/2015, 82/2015, 86/2015, 11/2016, 21/2017, 44/2018, 48/2018, 62/2018 и 104/2018, 16/2019, 80/2019 и 159/2020)
3. Закон о потврђивању Оквирног споразума између Владе Републике Србије и Комисије Европских заједница о правилима за сарадњу која се односе на финансијску помоћ Европске заједнице Републици Србији у оквиру спровођења помоћи према правилима Инструмента претприступне помоћи (ИПА), који је Народна скупштина Републике Србије ратификовала 26. децембра 2007. године ("Службени гласник Републике Србије” бр. 124/07 од 26. децембра 2007. године);
4. Закон о потврђивању Оквирног споразума између Владе Републике Србије и Европске Комисије о правилима за спровођење финансијске помоћи Европске Уније Републици Србији у оквиру инструмената за претприступну помоћ (ИПА 2), који је Народна скупштина Републике Србије ратификовала 29. децембра 2014. године („Службени гласник Републике Србије“ бр.19 од 29.децембра 2014);
5. Закон о потврђивању Оквирног споразума о финансијском партнерству између Републике Србије коју заступа Влада Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА 3) који је Народна скупштина Републике Србије ратификовала 9. децембра 2022. године („Службени гласник Републике Србије“ бр.6 од 12. децембра 2022);
6. Финансијске споразуме потписане између Републике Србије и Европске комисије за сваки програм.

**ПРАВИЛНИК О ПОРЕЗУ НА ДОДАТУ ВРЕДНОСТ**

* Правилник између осталог, дефинише начин ослобађања од пореза на додату вредност **пројеката који се спроводе и финансирају из ИПА средстава.**
* Према поменутом Правилнику, улогу у процесу ослобађања од ПДВ-а промета добара и услуга по предрачунима лица са којима Република Србија има закључене уговоре на основу Финансијских споразума у оквиру ИПА **преузимају институције/организације које су дефинисане као крајњи корисници пројеката**.
* Крајњи корисници пројеката према Правилнику су еквивалент **крајњим примаоцима** према ИПА терминологији. Некада у оквиру ИПА, крајњи прималац може бити у исто време крајњи корисник (ДМ Уредба о ИПА, члан 2).

# ПРАВИЛА ЗА ОСЛОБAЂAЊЕ ПДВ - ПРЕМА ВРСТИ УГОВОРА

**Уговори о спровођењу радова, пружању услуга и набавци робе:**

* У случају уговора који се односе на спровођење радова, пружање услуга и набавку робе, када је уговарач домаће/страно лице, **крајњи корисник пројекта у оквиру којег се реализује поменути уговор** дужан је да изврши ослобађање од ПДВ-а у електронској апликацији Пореске управи (где прилаже предрачун/рачун и осталу потребну документацију коју је добио у PDF формату од уговарача).
* У случају када је уговарач страно лице које ангажује домаћег подуговарача за набавку робе/пружање услуга у циљу реализације пројекта, **страно лице је дужно да** изврши ослобађање од ПДВ-а у електронској апликацији Пореске управе **преко свог представника који је држављанин Републике Србије и који је резидент Републике Србије.**
* У уговорима о набавци робе када је уговарач фирма која није из Републике Србије, крајњи корисник се не ослобађа од ПДВ-а за авансно и финално плаћање, већ се ослобађа приликом увоза робе, уколико је у питању директан увоз.

**Твининг уговори**

* У твининг уговорима крајњи корисник по уговору се не ослобађа од ПДВ-а за плаћања која се врше уговарачу. Ослобађање од ПДВ-а врши уговарач за набавку робе/услуге у циљу испуњења активности уговора у електронској апликацији Пореске управе.

**Грантови:**

* У грант уговорима крајњи корисник по уговору се не ослобађа од ПДВ-а за плаћања која се врше уговарачу**. Крајњи корисници грантова се ослобађају од ПДВ-а за плаћања која се врше подуговарчима. Корисници грантова** дужни су, да документацију за ослобођење од ПДВ-а пошаљу мејлом ЦФЦУ-у на проверу и да након провере, унесу податке заједно са документацијом у електронску апликацију Пореске управе у PDF формату како би реализовали процедуру ослобађања од ПДВ-а.

**ОСЛОБАЂАЊЕ ОД ПЛАЋАЊА ЦАРИНЕ**

* Код ослобађања од плаћања царине Уговарач подноси Крајњем кориснику двојезичну фактуру (на енглеском/српском језику).
* Након овере ППО-ПДВ од стране Пореске управе, Крајњи корисник заједно са оригиналним примерком овереног ППО-ПДВ подноси царинарници код које ће вршити царињење робе и копију Уговора са Министарством финансија (на енглеском и српском језику) као и копију или Оквирног споразума између Владе Републике Србије и Комисије Европских заједница о правилима за сарадњу која се односе на финансијску помоћ Европске заједнице Републици Србији у оквиру спровођења помоћи према правилима инструмената претприступне помоћи (ИПА) или Оквирног споразума између Владе Републике Србије и Европске комисије о правилима за спровођење финансијске помоћи Европске уније Републици Србији у оквиру инструмената за претприступну помоћ (ИПА II) или Оквирног споразума о финансијском партнерству између Републике Србије коју заступа Влада Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА III) као правног основа по коме се врши ослобађање од царине.

**ВРЕМЕ ПОДНОШЕЊА ЗАХТЕВА ЗА ОСЛОБАЂАЊЕ ПДВ**

* Крајњи корисник се може ослободити ПДВ-а приликом набавкe услуга/средстава/радова **ИСКЉУЧИВО:**
* **ПРЕ АВАНСНОГ ПЛАЋАЊА**
* **ПРЕ ИЗВРШЕЊА УСЛУГЕ**
* **ПРЕ ИСПОРУКЕ РОБЕ/ИЗВОЂЕЊА РАДОВА**
* **ПРЕ ИСТЕКА ИЗВЕШТАЈНОГ ПЕРИОДА ЗА КОЈИ ЋЕ ТРАЖИТИ ПЛАЋАЊЕ**.
* Кoрисници дoнација мoгу бити oслoбoђени oд пoреза на дoдату вредност укoликo **изврше ослобађање од ПДВ-а** **на време**.
* Укoликo дoкументација није исправна и није спроведено ослобађање од ПДВ-а, **ТРOШАК ПОРЕЗА НА ДОДАТУ ВРЕДНОСТ СНОСЕ КОРИСНИЦИ ДОНАЦИЈА.**

**ЕЛЕКТРОНСКО ПОДНОШЕЊЕ ЗАХТЕВА ЗА ОСЛОБАЂАЊЕ ПДВ**

Одговорно лице корисника донације, крајњег корисника, односно страног лица, дужно је да:

* прибави **квалификовани електронски сертификат** **са читачем картице**
* **Овлашћење за употребу електронских сервиса (ПЕП образац)**

Овлашћење за употребу електронских сервиса могу добити само лица која имају српско држављанство и који су резиденти Републике Србије.

Када је уговарач страно правно лице потребно је да отвори нерезидентни ПИБ.

**ПРОЦЕДУРА ЗА ПРИПРЕМУ ППО ПДВ ОБРАСЦА**

1. **Регистрација уговора**

Приликом првог ослобођења од ПДВ-а у електронској апликацији Пореске управе, потребно је да издавалац ППО-ПДВ региструје уговор, приложи скенирани у PDF формату (чак и када је у папирној форми већ спроводио ослобађања од ПДВ-а и регистровао уговор).

1. **Превод битних елемената уговора**

Издавалац ППО–ПДВ обрасца прилаже у електронску апликацију Пореске управе превод битних елемената уговора у PDF формату који је припремио представник ЦФЦУ-а.

1. **Предрачун/рачун**

Уговарач (домаће/страно лице) – шаље мејлом предрачун/рачун у PDF формату издаваоцу ППО-ПДВ обрасца (тј. крајњем кориснику/крајњем примаоцу).

1. **Припрема ППО-ПДВ обрасца**

Крајњи корисник пројекта (тј. крајњи прималац у смислу ИПА) **уноси податке у предвиђена поља у електронској апликацији за ППО-ПДВ** образац и прилаже предрачун/рачун и осталу потребну документацију коју је добио у PDF формату од уговарача.

1. **Овера ППО-ПДВ обрасца**

Централа Пореске управе спроводи проверу документације унете у електронску апликацију и овераваППО-ПДВ образац електронским путем.

1. **Прослеђивање ППО-ПДВ обрасца**

Крајњи корисник пројекта/страно лице/корисник гранта задржава један примерак овереног ППО-ПДВ обрасца, **други примерак прослеђује мејлом пореском обвезнику (добављачу/пружаоцу услуга/извођачу радова**).

# САДРЖАЈ ПРЕДРАЧУНА/РАЧУНА

**Сваки предрачун/рачун мора да садржи:**

1. Податке о добављачу/пружаоцу услуга/извођачу радова: назив, адресу, телефон и ПИБ;
2. Податке о купцу: назив, адресу и ПИБ;
3. Број предрачуна/рачуна;
4. Место и датум издавања предрачуна/рачуна;
5. Опис робе/услуга/радова, цену, износ ПДВ-а као и укупан износ са ПДВ-ом (изузетак су предрачуни који се односе на радове где ПДВ није обрачунат у складу са чланом 10. став 2, тачка 3 Закона од ПДВ-у и у којима се не исказује ПДВ);
6. Потпис и печат (уколико је предрачун пуноважан без потписа и печата, неопходно је то навести);
7. Уколико је предрачун за трошкове пружања услуга или извођења радова, у самом предрачуну мора бити наведен тачан датум/период када ће се та активност десити у опису услуге/радова (нпр. Организација семинара од 20.12.2017. до 26.12.2017.године / период реализације радова од 01.05.2018. до 30.08.2018.године).

**Предрачун/рачун не сме да садржи:**

1. Напомене попут “зарачунавања камате уколико се предрачун/рачун не плати у одређеном року" и сл.

**ПРОВЕРА ДОКУМЕНТАЦИЈЕ ОД СТРАНЕ ТЕЛА ЗА УГОВАРАЊЕ**

Контрола ППО-ПДВ обрасца од стране ЦФЦУ-а ће се обављати тако што **корисници:**

1. Прво **попуне ППО-ПДВ образац у Wordu** и са одговарајућом документацијом доставе ЦФЦУ на контролу пре него што електронски поднесу захтев за ослобађање од ПДВ-а путем апликације.
2. По добијању наше сагласности путем е-mail-a, **корисници уносе податке са ППО-ПДВ обрасца у електронску апликацију Пореске управе у одговарајућа поља апликације** и аплоудују одговарајућу документацију у апликацију, тј. прилажу скенирану документацију у PDF формату (нпр. предрачун/превод предрачуна, инофактуру, превод Инофактуре, привремену или окончану ситуацију и сл.)
3. По добијању овереног ППО-ПДВ обрасца у електронској апликацији Пореске управе Републике Србије, неопходно је да **корисници доставе исти на е-mail у PDF формату Телу за уговарање.**

**КОНТАКТ ОСОБА** ЗА ПРУЖАЊЕ ПОДРШКЕ КРАЈЊИМ КОРИСНИЦИМА/ КРАЈЊИМ ПРИМАОЦИМА И УГОВАРАЧИМА У ВЕЗИ СА ОСЛОБАЂАЊЕМ ОД ПОРЕЗА НА ДОДАТУ ВРЕДНОСТ И ЦАРИНЕ**:**

* Невенка Трипковић, тел. 011 765 2635, имејл: [nevenka.tripkоvic@mfin.gov.rs](mailto:nevenka.tripkоvic@mfin.gov.rs) и [ipapdv@mfin.gov.rs](mailto:ipapdv@mfin.gov.rs) .
* Александар Стефановић тел. 011 765 2552, имејл: [aleksandar.stefanovic@mfin.gov.rs](mailto:aleksandar.stefanovic@mfin.gov.rs) и [ipapdv@mfin.gov.rs](mailto:ipapdv@mfin.gov.rs) .
* Диана Кузмановић тел. 011/765 2581 имејл: [diana.stankovic@mfin.gov.rs](mailto:diana.stankovic@mfin.gov.rs) и [ipapdv@mfin.gov.rs](mailto:ipapdv@mfin.gov.rs) .